CELEX: C2005/229/06
Language: et
Date: 2005-09-17 00:00:00
Title: Euroopa Kohtu (esimene koda) 7. juuli 2005. aasta otsus kohtuasjas C-374/03 (Verwaltungsgericht'i eelotsusetaotlus): Gaye Gürol versus Bezirksregierung Köln (EMÜ-Türgi assotsiatsioonileping — Assotsiatsiooninõukogu otsuse nr 1/80 artikkel 9 — Vahetu õigusmõju — Tööturul seaduslikult töötava Türgi töötaja laste juurdepääs haridusele — Vanematega koos elavad lapsed — Õppetoetus)

17.9.2005   
            
            
               ET
            
            
               Euroopa Liidu Teataja
            
            
               C 229/3
            
         EUROOPA KOHTU
   (esimene koda)
   7. juuli 2005. aasta otsus
   kohtuasjas C-374/03 (Verwaltungsgericht'i eelotsusetaotlus): Gaye Gürol versus Bezirksregierung Köln (1)
   
   (EMÜ-Türgi assotsiatsioonileping - Assotsiatsiooninõukogu otsuse nr 1/80 artikkel 9 - Vahetu õigusmõju - Tööturul seaduslikult töötava Türgi töötaja laste juurdepääs haridusele - Vanematega koos elavad lapsed - Õppetoetus)
   (2005/C 229/06)
   Kohtumenetluse keel: saksa
   Kohtuasjas C-374/03, mille esemeks on EÜ artikli 234 alusel Verwaltungsgericht Sigmaringen'i (Saksamaa) 31. juuli 2003. aasta otsusega esitatud eelotsusetaotlus, mis saabus Euroopa Kohtusse 8. septembril 2003, menetluses Gaye Gürol
      v.
      Bezirksregierung Köln, tegi Euroopa Kohus (esimene koda), koosseisus: koja esimees P. Jann, kohtunikud K. Lenaerts, J. N. Cunha Rodrigues (ettekandja), E. Juhász ja M. Ilešič; kohtujurist L. A. Geelhoed, kohtusekretär: vanemametnik M.-F. Contet, 7. juulil 2005 otsuse, mille resolutiivosa on järgmine:
   
               1.
            
            
               Euroopa Majandusühenduse ja Türgi vahel assotsiatsiooni loomiseks sõlmitud lepinguga asutatud assotsiatsiooninõukogu 19. septembri 1980. aasta otsuse nr 1/80, mis käsitleb assotsiatsiooni arengut, artikli 9 esimesel lausel on liikmesriikides vahetu õigusmõju.
            
         
               2.
            
            
               Otsuse nr 1/80 artikli 9 esimese lause mõttes koos vanematega elamise tingimus on täidetud olukorras, kui Türgi laps pärast seda, kui ta on vastuvõtvas liikmesriigis seaduslikult elanud koos oma vanematega, viib oma alalise elukoha üle ülikoolihariduse omandamise kohta samas liikmesriigis ning on vanemate juures elamist deklareerinud üksnes oma teise elukohana.
            
         
               3.
            
            
               Otsuse nr 1/80 artikli 9 teisel lausel on liikmesriikides vahetu õigusmõju. See säte tagab Türgi lastele diskrimineerimisvaba juurdepääsu õiguse sellisele õppetoetusele, nagu näevad ette põhikohtuasjas käsitletavad õigusnormid, ning see õigus kehtib ka juhul, kui tegemist on Türgis omandatava kõrgharidusega.
            
         
      (1)  ELT C 304, 13.12.2003.